Ich, Werna Hertzog, dˀ mùller, burgˀ Zovingē, vˀgich und tuͦn kunt allˀ menglichem mit disem brieff, ✳ als die erwirdigē, geistlichē frowē, ✳ min gnedige frowe, ✳ die aͤpptissin un̄ der covente
gemeinlich des closters Kùngsveld, Sant Claren ordens, ✳ gelegen in Costentzer bystuͦm, ✳ ire mùli ze Zovingē, genant die Nider Mùli, uff der Wigeren gelegē, ✳ mit aller zuͦgehoͤrde mir
und minē erben gelihen habent ✳ die wile wir sy haben und verzinsen mogent ✳ mit wasser, wasserùnsen, wasserleyti, grund und grätt ✳ und gemeinlich und sunderlich mit allen ehafften̄,
rechtūgen und zuͦgehoͤrden̄, ✳ so von alterhar ✳ darzuͦ gehoͤrt hat, ✳ mir und minē erbē. die selben mùli also zehabende, zenutzēde, zeniessende, zebesetzende und ze entsetzende nach mùli un̄ dˀ
statt ✳ Zovingē recht und gewonheit, ✳ ✳ jerlich inen da von zegebende und uszerichtende zwentzig und acht mûtt erberskernē, ✳ die ich hinnanfùr nach datū dis briefs alle jar fronvastenclich, nach den vier fronfastē ✳ uff jegliche gezùcht, ✳ ✳ weren und betzallen sond ze Zovingē ī der statt irē amptlùtē, die sù den̄ zuͦ iren handen vorderent und die mùli ī ùnserē eigenē
costē wol usbereitt haben ✳ mit tach, ✳ mit gemach, ✳ wenden, keln̄ und mit andˀn zuͦgehoͤrden und geschirre, damit ein mùller malē und ī der mùli beliben mag. ✳ wenne und welhes
tages ich odˀ min erben abˀ von dˀ egen̄ mùli scheidē und die uff gebn̄ woͤltē, so sond wir si mit rechter geding ī guͦtem nutzlichem buw ✳ lassen an hus, hoff, tach, gemach und andˀn dingē,
als vorgelùtret stat, ✳ ✳ und sunder mit disem nachgeschribnē geschirre. ✳ ✳ itē die roͤll hat stein: zwen vinger foͤllig un̄ ein halb eln. ✳ ✳ itē die sù mùli hat stein: eins vingers breit mindˀ
den̄ ein halb eln. ✳ ✳ itē die nider husmûli hat ouch eins vingers breit ✳ minder den̄ ein halb eln. ✳ itē die nider wiszmùli hat stein: ein vierteil und ein halb eln. ✳ itē die oberwisz
mûli hat stein: ein vinger und dryg vierteil. ✳ ✳ itē die ober husmûli hat stein: eins vierteils und eins vingers breit minder den̄ ein eln. ✳ ✳ und weˀ ouch, ob die selb mûli wurde von
mir, minē erbn̄ oder knechtē von fùresnott odˀ andˀn merchklichē sachē, gebrestē oder von vˀwarlosige wegē schaden nème und das kuntlich wˀe, ✳ das got wend, ✳ ✳ da sol ich oder min
erben inen widerkerē und ablegē ✳ ane irē kosten und schaden. ✳ ✳ beschehe ouch, das die vorbenempt mûli hinder ûns von gemeines landes und krieges wegē abgebrant odˀ geschwent wurde, da vor got sie, ✳ das sol mir noch minē erben deheinē gebresten̄ noch schaden̄ bringē. ✳ ✳ wurdent aber min frowen̄, vorg₎, vor mir oder minē erben semlicher
loͤff und ùrlùges innē, ✳ so mûgēt sù ir amptlûtē emphelē die mûli abzeschlissen. ✳ darzuͦ sond wir nach dem bestē un̄ den loͤffen beholffen̄ und gevoͤlgig sin. ✳ ✳ und den̄ ze ende ✳
desselbn̄ ùrlùgs ✳ ✳ soͤllent sy ✳ und ouch wir ✳ zuͦ jetwederem teil ✳ zwen erber man userkiessē, ✳ ✳ die ouch ungefarlich dar zuͦ sitzent. ✳ ✳ und wesz sich die selbn̄ vier manne erkennent, ✳
es sige um̄ wider puw, ✳ ablasung dˀ zinsen, costē un̄ gemeinlich von aller gebrestn̄ und sum̄ùsse wegē, ✳ so hie vō uffgeloffen̄ wˀe, ✳ ✳ da sùllent wir beidenthalb by derselbn̄ vier mannē usspruch
gentzlichn̄ belibn̄ anͧ alle gevërd. ✳ ✳ das abˀ die selbn̄ min gnëdigē fröwen̄ ires jerlichn̄ zinses dester sicherˀ sigēt ✳ an mir und ouch an allē minē erben ✳ ✳ un̄ ouch allerer anderer punctē und
artickeln, so ir brieffe wisz, den ich von innē inne hab, so hab ich inē harumb zerechtē bùrgē gesetzt die erbˀn, bescheidnē knecht Henman von Bern und Clewin Abegk, beide burgˀ
und seszhafft Zovingen. ✳ ✳ also und mit der bescheidenheit, ✳ ob es jemer beschehe, ✳ so lang un̄ ich oder min erbn̄ die selben mûli inne habent, ✳ das an deheinē stucken minē fröwē, vorgen̄t,
nit gnuͦg beschehe, ✳ ✳ es wˀe an zinsen ✳ odˀ an der mùli ✳ und an den wuͤren ✳ und an allen andˀn stûcken, ✳ an verwarlosy und an allen sachn̄, nùtzit usgenomē, ✳ als das alles in
dem brieffe begriffen̄ ist, ✳ den ich von den obgen̄ minē frowē innehab, ✳ das den̄ die selbn̄ min frowen und ir amptlùte mich und die selben min bùrgen ✳ ✳ und ouch alles ûnser guͦt, ligendes und varendes, ✳ darum̄ anlangen̄ moͤgent, ✳ wà dz gelegē were, ī stettē, doͤrffˀn oder uff dem lande mit gericht, geistlichm̄ odˀ weltlichem, wie inen dz aller best fuͤget, ouch alles nach
lut und sag ✳ mins lehenbrieffs ùber die mûli. ✳ ✳ ouch ist bedingot und berett, ✳ ob es wˀe, dz wir die mùli fûrbasser nit haben woͤltent ✳ ✳ und hettent, doch die mùli in der masz
gebessert ✳ nach mûli recht, ✳ das man ûns ablegen soͤlte, ✳ ✳ das mogent min obgen̄ fröwen tuͦn vor menglichem, ob si wellent, ✳ und die mûli lidig also an sich ziechn̄. ✳ ✳ woͤltent si aber
des nit entuͦn, ✳ ✳ so moͤgent ich odˀ min erbn̄ unser recht an der mùli zuͦfuͤgen wem wir wellēt, ✳ anͧ miner frowēn und menglichs von ir wegē wider sprëchn̄, anͧ alle gevërde. harûbˀ
zuͦ einen offen̄, stëten, waren urkûnd so han ich, Werna Hertzog, obgen̄t, flisklich gebettē den fromē, wisen Walthˀn Schùtzē, burger Zoffingen, das er sin ingesigel fûr
mich hat gehenckt an disen brieff, das ouch ich, Walther Schûtz, obgen̄t, von siner von siner ernstlichˀ bett wegē, doch mir und minē erbn̄ unschedlich zuͦ einem urkùnd
getan hab. ✳ und wir, die vorgen̄ bùrgen, Henman von Bern und Clewi Abegg, vˀjechent warheit dirre burgschafft und aller der dingē, so da vor von ûns an disem
brieff verschribn̄ stand, und globent sù wär und stëte zehaltende und harwider niemer zetuͦnde noch schaffen̄ getan, wedˀ heimlich noch offenlich, ī deheinē weg, by guͦten
ùns₎n trùwen. und des zemerˀ sicherheit so hand wir gebettē der erbˀn, wisen Uͦlrich Weber, ouch burger Zoffingen̄, das er sin ingesigel fùr ùns hat gehenckt an disē
brieff, wan̄ wir eigenˀ ingesigeln nit enhand. ✳ das ouch ich, Uͦlr₎ Weber, vorg₎, durch ir fliszigˀ bette willen, doch mir un̄ minē erben anͧ schaden, zuͦ einē urkùnd getan hab. ✳
dirre brieff wart gebn̄ uff samstag ✳ nechst vor usgaͤnder pfingstwuchn̄, in dem jar, do man zallt nach Cristy gebùrt vierzehenhundert drissig und ein jar. ✳